钦定古今图书集成/历象汇编/历法典/第054卷 > 图
## 钦定古今图书集成/历象汇编/历法典/第054卷 > 图

凡相似两三角形必三角各等三边之比例各等此有诸乎曰有之甲为共角从乙作直线至辛与己戊为平行即甲丙之垂线而甲乙辛角与甲己戊角俱在平行线上必等又甲乙辛甲丁乙俱在界乘圈之角而所乘之甲乙甲辛两

弧等即两角必等，而甲丁乙与甲己戊两角亦等。其
馀角甲乙丁及甲戊己亦等，则乙丁小角体之底，与
其所照平面上之己戊必相似也。凡斜圈之弧，近于
照本，其影必长，距远则短。如从南极照黄道斜圈，其
半弧乙在赤道南，近甲即甲己必长于甲戊。然分较
之，虽南影长于北影；合较之，则平面上圆影不失黄
道之圆影矣。

问：“以《视法图》，黄道既为圆形，从何知其心乎？”曰：“从照
本之点出直线为斜圈，径之垂线引至平面，则黄道。”